Cuneiform Tablet KTH 7
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šùr-mu-ta-bi₄-il₅ qí-bi-ma um-ma a-ḫa-ḫa-ma KÙ.BABBAR ša na-ru-uq dan-a-šùr aṣ-ba-at-ma um-ma šu-nu-ma PUZUR₄-a-šur bu-za-zu ú i-ku-pá-ša il₅-qé-ú a-ma-kam KÙ.BABBAR ša-áš-qí-il₅-šu-nu-ma ku-un-kà-ma a šu-mì-šu-nu-ma eq-lam le-tí-qám šu-ma <gap> <big_gap> i pá-ni-im-ma na-áš-pé-er-ta-kà za-ku-tum li-li-kam-ma a-na-kam a-šar ma-lá-ki-im lam-lik 3.5 ma-na KÙ.BABBAR a-na PUZUR₄-a-šùr ad-ma-ku a-ḫa-ma KÙ.BABBAR 10 ma-na a-na-kam ší-bi₄ i-šu-šu-um ša ki-ma i-na e-ra-bi₄-šu-ma ú-šé-ba-lá-ni i-nu-mì a-na É PÚZUR-a-šur té-ru-bu IGI um-me-a-ni a-wa-tám a-ni-tám i-dí-ší a-ḫi a-ta šu-ma lá ku-a-tí ma-ma-an lá i-šu ta-ki-li ša ma-ma-an lá ta-ša-me a-na ú-um ga-ma-lim ú ú-um e-ṭá-ri-im i-ḫi-id-ma KÙ.BABBAR 10 ma-na ša-am-qí-tám-ma ma-ma-an ú-mì lá e-mar-šu iš-ra-am a-ba-SILIM na-áš-a-ku-um